CELEX: E2005J0004
Language: da
Date: 2006-01-17 00:00:00
Title: Domstolens dom af  17. januar 2006  i sag E-4/05: HOB-vín og Den islandske stat og Áfengis- og tóbaksverslun ríkisins (Islands statslige alkohol- og tobaksselskab)  (Fri bevægelighed for varer — statslige handelsmonopoler — krav om levering af varer på paller og indregning af palleprisen i varernes pris — diskrimination af importører af alkoholiske drikke — misbrug af en dominerende stilling)

27.4.2006   
            
            
               DA
            
            
               Den Europæiske Unions Tidende
            
            
               C 100/3
            
         
      DOMSTOLENS DOM
   
   af 17. januar 2006
   i sag E-4/05: HOB-vín og Den islandske stat og Áfengis- og tóbaksverslun ríkisins (Islands statslige alkohol- og tobaksselskab)
   
      (Fri bevægelighed for varer — statslige handelsmonopoler — krav om levering af varer på paller og indregning af palleprisen i varernes pris — diskrimination af importører af alkoholiske drikke — misbrug af en dominerende stilling)
   
   (2006/C 100/03)
   I sag E-4/05 mellem HOV-vín og Áfengis- og tóbaksverslun ríkisins afsagde domstolen dom den 17. januar 2006. Héraðsdómur Reykjavíkur (Reykjaviks førsteinstansret) havde anmodet domstolen om en fortolkning af artikel 11, 16, 57 og 59 I EØS-aftalen. Domstolen var sammensat af Carl Baudenbacher, præsident og refererende dommer, Henrik Bull og Thorgeir Örlygsson, dommere. Dommen lyder:
   
               1.
            
            
               Artikel 16 i aftalen om Det Europæiske Økonomiske Samarbejdsområde udelukker ikke, at en statslig virksomhed, der har eneret til detailsalg af alkoholiske drikke, kræver, at dens leverandører leverer alkoholiske drikke til detailsalg på en særlig type paller (EUR-paller), og endvidere at pallens pris skal indgå i varens pris, med mindre en national domstol med udgangspunkt i de foreliggende oplysninger fastslår, at importører som led i monopolets eller dets salgsteders politik eller som følge af manglende håndhævelse af reglerne for monopolet faktisk diskrimineres i forhold til nationale producenter.
            
         
               2.
            
            
               Artikel 59, stk. 1, og artikel 54 i aftalen om Det Europæiske Økonomiske Samarbejdsområde udelukker ikke, at en statslig virksomhed, der har eneret til detailsalg af alkoholiske drikke, kræver, at dens leverandører leverer alkoholiske drikke til detailsalg på en særlig type paller (EUR-paller), og endvidere at pallens pris skal indgå i varens pris, med mindre en national domstol fastslår, at sådanne krav påvirker konkurrencevilkårene negativt.